**Szarvasgede Község Önkormányzata**

**Képviselő-testületének**

**5. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. május 22-én

megtartott nyilvános testületi üléséről.

**N a p i r e n d**:

1./ Szarvasgede Község Önkormányzata 2022. évi költségvetése módosításának

megtárgyalása, elfogadása *7/2023.(V.23.) rendelet*

**Előterjesztő**: Kovács Ottó Béla polgármester

2./ Szarvasgede Község Önkormányzata 2022. évi költségvetése végrehajtásának

megtárgyalása, elfogadása *8/2023.(V.23.) rendelet*

**Előterjesztő**: Kovács Ottó Béla polgármester

3./ Javaslat a Szarvasgedei Csicsergő Óvoda alapító okiratának módosítására

**Előterjesztő:** Kovács Ottó Béla polgármester *18/2023.(V.22.) határozat*

*Meghívott: Tóth Annamária óvodavezető*

4./ Javaslat a Szarvasgedei Csicsergő Óvoda nyári zárvatartására *19/2023.(V.22.) határozat*

**Előterjesztő:** Kovács Ottó Béla polgármester

*Meghívott: Tóth Annamária óvodavezető*

5./ Javaslat a Salgótarjáni Katasztrófavédelmi Kirendeltség és a Pásztói Hivatásos Tűzoltó-

parancsnokság 2022. évi tevékenységéről szóló tájékoztatója elfogadására

**Előterjesztő**: Kovács Ottó Béla polgármester *20/2023.(V.22.) határozat*

*Meghívott: Angyal Pál Tibor tű. alezredes, kirendeltségvezető 21/2023.(V.22.) határozat*

6./ Beszámoló a 2022. évi gyermekjóléti és gyermekvédelmi feladatok ellátásáról

**Előterjesztő**: dr. Horkai-Tóth Gabriella jegyző *22/2023.(V.22.) határozat*

*Meghívott: Tóthné Mohai Zsuzsanna családsegítő*

7./ Beszámoló a 2022. évi önkormányzati adóhatósági tevékenységről

**Előterjesztő**: dr. Horkai-Tóth Gabriella jegyző *23/2023.(V.22.) határozat*

8./ Javaslat a KIARA SK Bt-vel fennálló haszonbérleti szerződés megszüntetésére

**Előterjesztő:** Kovács Ottó Béla polgármester *24/2023.(V.22.) határozat*

9./ Javaslat az önkormányzati tulajdonú Szarvasgede 026/5. és 026/6.hrsz. ingatlanok

pályázati felhívás keretében haszonbérletre meghirdetésére *25/2023.(V.22.) határozat*

**Előterjesztő:** Kovács Ottó Béla polgármester

10./ Javaslat Szarvasgede, Hunyadi u. 24. szám alatti ingatlanra bejegyzett jelzálogjog és

elidegenítési és terhelési tilalom törlésére *26/2023.(V.22.) határozat*

**Előterjesztő:** Kovács Ottó Béla polgármester

11./ Egyebek:

a.) Szarvasgede Község Önkormányzata 2023. évi közbeszerzési terve módosítása

*27/2023.(V.22.) határozat*

b.) Önkormányzati épületek energetikai korszerűsítése projekt közbeszerzési eljárásához szükséges döntések meghozatala *28/2023.(V.22.) határozat*

*29/2023.(V.22.) határozat*

c.) Javaslat az Országgyűlés 5/2023.(III.31.) számú békepárti határozatának elfogadására

*30/2023.(V.22.) határozat*

d.) Óvoda csőtörés utáni munkák elvégzésének utólagos jóváhagyása *31/2023.(V.22.) határozat*

**Szarvasgede Község Önkormányzata**

**Képviselő-testületének**

**5. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. május 22-én

megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző, Tóth Annamária óvodavezető

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Szarvasgede Község Önkormányzata 2022. évi költségvetése módosításának megtárgyalása, elfogadása

2./ Szarvasgede Község Önkormányzata 2022. évi költségvetése végrehajtásának megtárgyalása, elfogadása

3./ Javaslat a Szarvasgedei Csicsergő Óvoda alapító okiratának módosítására

4./ Javaslat a Szarvasgedei Csicsergő Óvoda nyári zárvatartására

5./ Javaslat a Salgótarjáni Katasztrófavédelmi Kirendeltség és a Pásztói Hivatásos Tűzoltó parancsnokság 2022. évi tevékenységéről szóló tájékoztatója elfogadására

6./ Beszámoló a 2022. évi gyermekjóléti és gyermekvédelmi feladatok ellátásáról

7./ Beszámoló a 2022. évi önkormányzati adóhatósági tevékenységről

8./ Javaslat a KIARA SK Bt-vel fennálló haszonbérleti szerződés megszüntetésére

9./ Javaslat az önkormányzati tulajdonú Szarvasgede 026/5. és 026/6.hrsz. ingatlanok pályázati felhívás keretében haszonbérletre meghirdetésére

10./ Javaslat Szarvasgede, Hunyadi u. 24. szám alatti ingatlanra bejegyzett jelzálogjog és elidegenítési és terhelési tilalom törlésére

11./ Egyebek

a.) Szarvasgede Község Önkormányzata 2023. évi közbeszerzési terve módosítása

b.) Önkormányzati épületek energetikai korszerűsítése projekt közbeszerzési eljárásához szükséges döntések meghozatala

c.) Javaslat az Országgyűlés 5/2023.(III.31.) számú békepárti határozatának elfogadására

d.) Óvoda csőtörés utáni munkák elvégzésének utólagos jóváhagyása

**I. NAPIREND:**

**Szarvasgede Község Önkormányzata 2022. évi költségvetése módosításának megtárgyalása, elfogadása**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: A 2022. évi költségvetésnél az élet hozta változások, tényszerű adatok kerültek átvezetésre, ezért szükséges a módosítás elfogadása.

**dr. Horkai-Tóth Gabriella jegyző**: A szöveges előterjesztésben próbáltuk pontokba szedve leírni, hogy mik indokolták a változásokat. A bevételi és a kiadási oldalon is több dologgal módosítani kellett a költségvetést, a bevételi oldalon legfőképpen a nyertes TOP Plusz pályázatok emelték meg a bevételi összeget. Kiadási oldalon is volt jó néhány nem tervezett dolog, amit muszáj volt megoldani.

A képviselők részéről további kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 5 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**7/2023.(V.23.) önkormányzati rendelete**

**az Önkormányzat 2022. évi költségvetéséről szóló 3/2022. (II.11.) önkormányzati rendelete módosításáról**

*(rendelet a jegyzőkönyvhöz csatolva)*

**II. NAPIREND:**

**Szarvasgede Község Önkormányzata 2022. évi költségvetése végrehajtásának megtárgyalása, elfogadása**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: A szöveges indoklásnál lényegre törően ki vannak emelve a legfontosabb keretszámok, a 2022. évi költségvetés zárszámadást elfogadásra javaslom.

**dr. Horkai-Tóth Gabriella jegyző**: A maradvány mint látható 226 millió forint, viszont ez 99%-ban a TOP Plusz pályázataink előlege.

A képviselők részéről további kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 5 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**8/2023.(V.23.) önkormányzati rendelete**

**az Önkormányzat 2022. évi költségvetésének végrehajtásáról**

*(rendelet a jegyzőkönyvhöz csatolva)*

**Bukovinszki Arnoldné távozik a testületi ülésről, így a képviselők száma 4 főre módosul.**

**III. NAPIREND:**

**Javaslat a Szarvasgedei Csicsergő Óvoda alapító okiratának módosítására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: Megkérem Jegyző Asszonyt az előterjesztés ismertetésére.

**dr. Horkai-Tóth Gabriella jegyző**: A duális képzésre tekintettel kell módosítani az alapító okiratot, hiszen a 095020-as kormányzati funkció nem szerepel az óvoda alapító okiratában, ez iskolarendszeren kívüli egyéb oktatás, képzés, amit fel kell vennünk. Ennek megfelelően a munkaszerződést is majd módosítani kell, hogy erre át tudjon kerülni.

**Kovács Ottó Béla polgármester**: Ennek előzménye az, hogy az Óvodavezető Asszony egy plusz munkaerőt szem előtt tartva egy olyan foglalkoztatási formát indított el, amelyhez szükséges a jogszerű feltételek biztosítása.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**18/2023.(V.22.) Képviselő-testületi határozat**

Szarvasgede Község Önkormányzata Képviselő-testülete a Szarvasgedei Csicsergő Óvoda alapító okiratát a mellékelt tartalommal módosítja és a csatolt módosító okiratot és egységes szerkezetbe foglalt alapító okiratot a törzskönyvi bejegyzés napjával történő hatályba lépéssel jóváhagyja.

A Képviselő-testület ezzel egyidejűleg a 2013. augusztus 7-én kelt egységes szerkezetű alapító okiratot hatályon kívül helyezi.

**Felelős:** Kovács Ottó Béla polgármester

**Határidő:** azonnal

**IV. NAPIREND:**

**Javaslat a Szarvasgedei Csicsergő Óvoda nyári zárvatartására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: Az óvoda nyári zárva tartását minden évben előre meg kell határozni, ebben az időszakban az óvodában a köznevelési feladatellátás szünetel. Óvodavezető Asszony javaslata szerint az óvoda nyári zárva tartása augusztus 7 – augusztus 25. közötti időszak.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**19/2023.(V.22.) Képviselő-testületi határozat**

Szarvasgede Község Önkormányzat Képviselő-testülete a Szarvasgedei Csicsergő Óvoda nyári zárva tartása időpontját 2023. augusztus 7- 2023. augusztus 25. között határozza meg.

**Felelős:** Kovács Ottó Béla polgármester, Tóth Annamária óvodavezető

**Határidő:** értelemszerűen

**V. NAPIREND:**

**Javaslat a Salgótarjáni Katasztrófavédelmi Kirendeltség és a Pásztói Hivatásos Tűzoltó parancsnokság 2022. évi tevékenységéről szóló tájékoztatója elfogadására**

*(beszámoló, határozati javaslat a jegyzőkönyvhöz csatolva)*

**Kovács Ottó Béla polgármester**: A Salgótarjáni Katasztrófavédelmi Kirendeltség és a Pásztói Hivatásos Tűzoltó-parancsnokság 2022. évi tevékenységéről szóló tájékoztatót írásban megküldte, melyeket elfogadásra javaslok.

A képviselők részéről kérdés, észrevétel nem hangzott el, a polgármester szavazásra bocsátja a Salgótarjáni Katasztrófavédelmi Kirendeltség 2022. évi tevékenységéről szóló tájékoztatóját.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a tájékoztatót és az alábbi határozatot hozza:

**20/2023.(V.22.) Képviselő-testületi határozat**

Szarvasgede Község Önkormányzata Képviselő-testülete Nógrád Megyei Katasztrófavédelmi Igazgatóság Salgótarjáni Katasztrófavédelmi Kirendeltség 2022. évi tevékenységéről szóló tájékoztatót elfogadja.

**Felelős:** Kovács Ottó Béla polgármester

**Határidő:** azonnal

A képviselők részéről kérdés, észrevétel nem hangzott el, a polgármester szavazásra bocsátja a Pásztói Hivatásos Tűzoltó-parancsnokság 2022. évi tevékenységéről szóló tájékoztatóját.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a tájékoztatót és az alábbi határozatot hozza:

**21/2023.(V.22.) Képviselő-testületi határozat**

Szarvasgede Község Önkormányzata Képviselő-testülete a Pásztói Hivatásos Tűzoltó-parancsnokság 2022. évi tevékenységéről szóló beszámolóit elfogadja.

**Felelős:** Kovács Ottó Béla polgármester

**Határidő:** azonnal

**VI. NAPIREND:**

**Beszámoló a 2022. évi gyermekjóléti és gyermekvédelmi feladatok ellátásáról**

*(beszámoló a jegyzőkönyvhöz csatolva)*

**Kovács Ottó Béla polgármester:** Megkérem Jegyző Asszonyt az előterjesztés ismertetésére.

**dr. Horkai-Tóth Gabriella jegyző**: Szép tendencia látszik belőle, hogy fiatalodik a település, ami jónak látható, másrészt pedig, hogy növekszik a település lakosságszáma. Az, hogy 7 gyermek részesült rendszeres gyermekvédelmi kedvezményben, ez a környező településeket figyelembe nagyon alacsony számnak mondható. A településen nincs halmozottan hátrányos helyzetű gyermek, ami szintén jónak mondható. A családsegítő beszámolójából is látszódik, hogy olyan nagy gond, probléma nincs a településen.

A képviselők részéről további kérdés, észrevétel nem hangzott el, a polgármester szavazásra bocsátja a beszámoló elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a beszámolót és az alábbi határozatot hozza:

**22/2023.(V.22.) Képviselő-testületi határozat**

Szarvasgede Község Önkormányzat Képviselő-testülete az önkormányzat gyermekjóléti és gyermekvédelmi feladatainak 2022. évi ellátásáról szóló beszámolót elfogadja.

**Felelős:** dr. Horkai-Tóth Gabriella jegyző

**Határidő**: azonnal

**VII. NAPIREND:**

**Beszámoló a 2022. évi önkormányzati adóhatósági tevékenységről**

*(előterjesztés a jegyzőkönyvhöz csatolva)*

**Kovács Ottó Béla polgármester**: Megkérdezem Jegyző Asszonyt kíván-e szóbeli kiegészítést tenni?

**dr. Horkai-Tóth Gabriella jegyző**: A településen évről-évre csökkent a kommunális adót fizetők száma, így egy átfogó felülvizsgálatot hajtottunk végre, az ingatlan-nyilvántartással az adózók teljes mértékben összevetésre kerültek, melynek az lett az eredménye, hogy a település ingatlantulajdonosainak 1/3-a egyáltalán nem szerepelt adóalanyként. Ezen adóalanyoknál mindenkivel felvételre került a kapcsolat, illetve felszólítást kaptak. A bevallások nagy része már visszajött és folyamatosan mennek ki a kivető határozatok.

A képviselők részéről kérdés, észrevétel nem hangzott el, a polgármester szavazásra bocsátja a beszámoló elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a beszámolót és az alábbi határozatot hozza:

**23/2023.(V.22.) Képviselő-testületi határozat**

Szarvasgede Község Önkormányzata Képviselő-testülete az önkormányzat önkormányzati adóhatóság 2022. évi tevékenységéről szóló beszámolót elfogadja.

**Felelős:** dr. Horkai-Tóth Gabriella jegyző

**Határidő**: azonnal

**VIII. NAPIREND:**

**Javaslat a KIARA SK Bt-vel fennálló haszonbérleti szerződés megszüntetésére**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester:** A bérlő képviselője jelezte, hogy a bérleti szerződést fel kívánja mondani a Szarvasgede 026/5 és 026/6helyrajzi számú külterületi legelő művelési ágú ingatlanok vonatkozásában. Így a haszonbérleti szerződés a KIARA SK Bt-vel 2023. május 31. napjával közös megegyezéssel megszüntetésre kerül.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**24/2023.(V.22.) Képviselő-testületi határozat**

Szarvasgede Község Önkormányzata Képviselő-testülete az önkormányzat tulajdonát képező Szarvasgede **026/5** és **026/6** helyrajzi számú külterületi legelő művelési ágú ingatlanok, melynek természetbeni területe 6 ha 5028 m2, KIARA SK Bt részére történő haszonbérbeadásáról szóló 52/2022.(XI.18.) Képviselő-testületi határozatát a KIARA SK Bt kérelmére az alábbiak szerint módosítja:

Szarvasgede Község Önkormányzata a KIARA SK Bt (székhely: 3042 Palotás, Bajcsy-Zs. út 14.) által előterjesztett kérelemre az önkormányzat tulajdonában lévő Szarvasgede Külterület 026/5, 026/6 hrsz. legelő művelési ágú 6 hektár 5028 m2 területű ingatlan – 2 Ft/m2, azaz összesen 130.056 Ft/év áron - 3 év időtartamra, 2023. január 1. napjától 2025. december 31. napjáig tartó haszonbérbe adásáról megkötött haszonbérleti szerződés 2023. május 31. napjával közös megegyezéssel megszüntetésre kerül.

A Képviselő-testület felhatalmazza a polgármestert a haszonbérleti szerződés megszüntetésére.

**Felelős:** Kovács Ottó Béla polgármester, dr. Horkai-Tóth Gabriella jegyző

**Határidő:** azonnal

**IX. NAPIREND:**

**Javaslat az önkormányzati tulajdonú Szarvasgede 026/5. és 026/6.hrsz. ingatlanok pályázati felhívás keretében haszonbérletre meghirdetésére**

*(pályázati felhívás a jegyzőkönyvhöz csatolva)*

**Kovács Ottó Béla polgármester**: Javaslom az önkormányzati tulajdonú Szarvasgede 026/5 és 026/6.hrsz. ingatlanok haszonbérletre meghirdetését pályázati felhívás keretében.

A polgármester szavazásra bocsátja a Szarvasgede 026/5 és 026/6 hrsz külterületi legelő művelési ágú ingatlanok haszonbérbe adására vonatkozó pályázati felhívásra vonatkozó javaslat elfogadását

A képviselő-testület 4 igen szavazattal egyhangúlag elfogadja a javaslatot és az alábbi határozatot hozza:

**25/2023.(V.22.) Képviselő-testületi határozat**

Szarvasgede Község Önkormányzata Képviselő-testülete az önkormányzat tulajdonát képező Szarvasgede 026/5 és 026/6 hrsz külterületi legelő művelési ágú ingatlanokat haszonbérbe kívánja adni a mellékelt pályázati kiírás szerint.

**Felelős:** Kovács Ottó Béla polgármester

**Határidő:** azonnal

**X. NAPIREND:**

**Javaslat Szarvasgede, Hunyadi u. 24. szám alatti ingatlanra bejegyzett jelzálogjog és elidegenítési és terhelési tilalom törlésére**

**Kovács Ottó Béla polgármester:** Korábban Szarvasgede Község Önkormányzata Kurunczi Lászlót támogatta lakásépítéshez és erre jelzálogjog, valamint elidegenítési és terhelési tilalom került bejegyzésre. Ahhoz, hogy ez törlésre kerüljön az önkormányzatnak hozzá kell járulni.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**26/2023.(V.22.) Képviselő-testületi határozat**

Szarvasgede Község Önkormányzata Képviselő-testülete a Nógrád Vármegyei Kormányhivatal Földhivatali Főosztály Földhivatali Osztály 3. ingatlan nyilvántartásában, Szarvasgede, Hunyadi u. 24. (Szarvasgede Belterület 171. hrsz.) helyrajzi számú 1062 m2 területű, kivett lakóház, udvar művelési ágú ingatlan (továbbiakban: Ingatlan) vonatkozásában – az Ingatlan tulajdoni lapján III. rész 10. pont alatt, 30715/2023.02.28. számon 100.000 Ft és járulékai erejéig bejegyzett jelzálogjog, valamint III. rész 11. pont alatt, 101296/2023.02.28. számon elidegenítési és terhelési tilalom törléséhez, mint jogosult feltétlen és visszavonhatatlanul hozzájárul.

**Felelős:** Kovács Ottó Béla polgármester

**Határidő:** azonnal

**XI. Egyebek**

**a.) Szarvasgede Község Önkormányzata 2023. évi közbeszerzési terve módosítása**

*(előterjesztés, határozati javaslat a jegyzőkönyvhöz csatolva)*

**dr. Horkai-Tóth Gabriella jegyző:** Jelenleg a központi költségvetésről szóló törvényben a közbeszerzési értékhatár építési beruházás esetén 50 millió forint, azonban a becsült értéke a mi projektünk nettó 57 millió forint, ezért közbeszerzés kötelessé vált, a tervek elkészültek, azt a Planet Energy Magyarország Kft. készítette. A tervek elkészülte után lefolytattuk a beszerzési eljárást a közbeszerző kiválasztására. Három ajánlat került megkérésre, amely alapján Márkus Pál lett a közbeszerzőnk erre az eljárásra. Most szeretnénk megindítani az eljárást, hogy az óvoda nyári zárva tartásakor már a munka végezhető legyen. Első lépésként a januárban elfogadott közbeszerzési tervünket módosítani szükséges, hiszen akkor még nem tudtuk, hogy ezt a közbeszerzést idén le tudjuk-e folytatni.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**27/2023.(V.22.) Képviselő-testületi határozat**

Szarvasgede Község Önkormányzata Képviselő-testülete a 2023. évi módosított közbeszerzési tervét a melléklet tartalommal elfogadja.

**Felelős:** Nagy Attiláné polgármester

**Határidő**: értelemszerűen

**b.) Önkormányzati épületek energetikai korszerűsítése projekt közbeszerzési eljárásához szükséges döntések meghozatalára**

*(előterjesztés, határozati javaslat a jegyzőkönyvhöz csatolva)*

**dr. Horkai-Tóth Gabriella jegyző:** Miután a módosított közbeszerzési terv elfogadásra került, következő a bíráló bizottság létrehozása és az ajánlattételi felhívás elfogadása. A Bíráló Bizottság úgy állna fel, hogy jogi szakértelemmel rendelkező személyként én szerepelnék, pénzügyivel Molnárné Ocsovszki Henriette a Közös Hivataltól, a műszaki ellenőr Kovács Miklós lenne a közbeszerzés tárgya szerinti szakértelem és közbeszerzési szakemberként Márkus Pál venne részt a bizottságban.

A képviselők részéről kérdés, észrevétel nem hangzott el, a polgármester szavazásra bocsátja a Bíráló Bizottság összetételére vonatkozó javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**28/2023.(V.22.) Képviselő-testületi határozat**

Szarvasgede Község Önkormányzatának Képviselő-testülete a Közbeszerzési és beszerzési szabályzatában foglaltaknak megfelelően a **„Önkormányzati épületek energetikai korszerűsítése ”** tárgyú közbeszerzési eljáráshoz kapcsolódóan az alábbi 4 főből álló Bíráló Bizottságot hozza létre és az alábbi bizottsági tagokat jelöli ki:

* dr. Horkai-Tóth Gabriella elnök (jogi szakértelem)
* Kovács Miklós bizottsági tag (közbeszerzés tárgya szerinti szakértelem)
* Molnárné Ocsovszki Henriette bizottsági tag (pénzügyi szakértelem)
* Márkus Pál bizottsági tag (közbeszerzési szakértelem)

**Határidő:** azonnal

**Felelős**: Kovács Ottó Béla polgármester

A polgármester szavazásra bocsátja az ajánlattételi felhívás elfogadására és a közbeszerzési eljárás megindítására vonatkozó javaslat elfogadását.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**29/2023.(V.22.) Képviselő-testületi határozat**

Szarvasgede Község Önkormányzatának Képviselő-testülete az „Önkormányzati épületek energetikai korszerűsítése” tárgyú ajánlati felhívást és Közbeszerzési Dokumentumot jóváhagyja, egyben a Kbt. 112. § (1) bekezdés b) pontja szerinti nyílt közbeszerzési eljárás megindítja a mellékelt dokumentumok és a rendelkezésre álló kiviteli tervek alapján.

**Határidő:** azonnal

**Felelős**: Kovács Ottó Béla polgármester

**c.) Javaslat az Országgyűlés 5/2023.(III.31.) számú békepárti határozatának elfogadására**

*(előterjesztés a jegyzőkönyvhöz csatolva)*

**Kovács Ottó Béla polgármester**: A Megyei Jogú Városok Szövetségétől kaptunk megkeresést, hogy az Országgyűlés által március hónapban elfogadott békepárti határozathoz csatlakozzunk.

A képviselők részéről kérdés, észrevétel nem hangzott el, a polgármester szavazásra bocsátja a javaslatot.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**30/2023.(V.22.) Képviselő-testületi határozat**

Szarvasgede Község Önkormányzatának Képviselő-testülete megtárgyalta az Országgyűlés orosz-ukrán háború egyéves évfordulója kapcsán elfogadott 5/2023.(III.31.) OGY békepárti határozatot, valamint Szita Károly, Kaposvár polgármesterének, Megyei Jogú Városok Szövetsége elnökének az 5/2023.(III.31.) OGY határozatban foglaltak melletti, magyarországi önkormányzatok közös kiállását kezdeményező levelét és azokkal egyetért.

**Felelős:** Kovács Ottó Béla polgármester

**Határidő:** azonnal

**d.) Óvoda csőtörés utáni munkák elvégzésének utólagos jóváhagyása**

**Kovács Ottó Béla polgármester**: Az óvodában történt csőtöréssel kapcsolatosan 1,6 millió forint volt az elvégzett munka. Javaslom a munkálatok elvégzésének utólagos jóváhagyásának elfogadását a tartalékkeret terhére.

A képviselők részéről kérdés, észrevétel nem hangzott el, a polgármester szavazásra bocsátja a javaslatot.

A képviselő-testület 4 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**31/2023.(V.22.) Képviselő-testületi határozat**

Szarvasgede Község Önkormányzata a Szarvasgedei Csicsergő Óvoda csőtörés miatti helyreállítási munkálatainak elvégzését a költségvetési tartalék terhére utólagosan jóváhagyja.

**Bejelentések:**

**Kovács Ottó Béla polgármester**: Köszönöm a Böllérfesztiválon való részvételt a csapatnak, a kiadás 300 ezer forint körüli összeg volt.

- Zelnik Bernadett Kitti fizetés nélküli szabadságot kér a gyermek gondozása miatt, szeptember 1-ig, szeptember 1-től pedig rendes szabadságát venné ki, november elején jönne vissza dolgozni. György Zoltánnéval egyeztettem, szerződéshosszabbítással szeptember 1-ig, illetve megbízási szerződéssel vállalja szeptember-október hónapra a falugondnoki feladatok elvégzését.

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

polgármester jegyző